Георги Щерев
В родния край

chitanka.info

На Гошко

Живея тук усамотен —

но самотата ме разбира.

Тя единствена при мен

сред часовете дълги спира.

И няма постове сега,

и службогонци няма тук.

Живея с моята съдба

и се разхождам с моя внук.

Той все въпроси ми задава,

а отговори търся аз.

Малък е, но разсъждава,

намира своя собствен глас.

И мисли сложни се въртят,

дошли през дългите ми дни:

децата все напред летят,

а ние търсим светлини.

Дърветата пламтят във цвят,

с игри е внукът ми зает.

Аз си оставам в моя свят

и виждам колко е напред.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.